**Latvijas Sporta Deju Federācijas**

 **SYNCHRO DUO LATIN** *– Duetu Sinhronās dejas*

**SACENSĪBU NOTEIKUMI**

**PAMATNOTEIKUMI:**

***Duets*** – divi dejotāji, kuri dejo kopā, bet individuāli, savstarpēji nesadodoties rokās. (Sieviete – sieviete, vīrietis – sieviete, vīrietis - vīrietis.)

\****Piezīme***: viens dejotājs nevar piedalīties vienās sacensībās vairāk kā vienā duetā, jo pats ar sevi sacensties nevar.

**VECUMA GRUPAS:**

|  |  |
| --- | --- |
| Pirmsskola | 7 g. un jaunāki |
| Bērni-I | 9 g. un jaunāki |
| Bērni-II | 10-11 g. veci |
| Juniori-I | 12-13 g. veci |
| Juniori-II | 14-15 g. veci |
| Jaunieši | 16-18 g. veci |
| Jaunieši U21 | 16-20 g. veci |
| Pieaugušie | 19 g. un vecāki |
| Pieaugušie II | 25 g. un vecāki |
| Seniori I | Vienam no partneriem vismaz 30, otram 35 g. un vecāki |
| Seniori II | Vienam no partneriem vismaz 40, otram 45 g. un vecāki |
| Seniori III | Vienam no partneriem vismaz 50, otram 55 g. un vecāki |

\****Piezīme:***  Dueta dalībniekiem ir jābūt no vienas vecuma grupas.

**DEJOTĀJU KVALIFIKĀCIJAS KLASES**

**Iesācēji, E, D, C, B, A, S kvalifikācijas klases.** Dueta piederību kvalifikācijas klasei nosaka pēc starta grāmatiņas. Piederību "Iesācēju" grupai nosaka treneris. Pāreja no "Iesācēju" uz "E” un no "E" uz "D" kvalifikācijas klasi notiek:

a) pēc trenera lēmuma, kas fiksēts starta grāmatiņā;

b) iegūstot noteiktā dejā 36 punktus.

Sākot ar "D" kvalifikācijas klasi, dejotājs pāriet uz nākošo klasi katrā dejā atsevišķi, iegūstot 36 punktus. Kvalifikācijas punktus aprēķina pēc LSDF tabulas.

Dejotājs, kurš ieguvis nepieciešamo punktu summu, pāriet uz nākošo kvalifikācijas klasi un zaudē tiesības dejot iepriekšējā kvalifikācijas klasē.

**DUETU SINHRONĀS DEJAS:**

Dueti drīkst izpildīt jebkuru deju no Latīņamerikas programmas (Samba, Ča-ča-ča, Rumba, Džaivs vai Pasodoble) vai arī Karību jūras reģiona deju programmas (Salsa, Merenga, Bačata) pēc savas izvēles. Dueta dejotājiem visi deju soļi jāveic blakus, savstarpēji nesadodoties rokās. Abi dueta dejotāji dejo vai nu vīriešu, vai sieviešu figūru soļus vienādi, sinhroni. Dueti drīkst dejot, pagriežoties vienam pret otru bez sadošanās rokās, dejojot „spoguļa” deju figūras, izmantojot pretējas kustības, vai mainot deju virzienu ne ilgāk kā 4 (četras) mūzikas taktis katrā reizē, izmantojot šāda veida izpildījumu ne vairāk ka 3 ( trīs) reizes vienas deju mūzikas ietvaros. Galvai, rokām, ķermenim, kājām un pēdām ir jākustās sinhroni visu dejas laiku.

**TĒRPS UN VIZUĀLAIS IZSKATS**:

Abiem dueta dalībniekiem ir jābūt vienādiem tērpiem, frizūrai un grimam\*, lai vizuāli duets identificējas kā komanda. Tērpam ir jāatbilst dejotāja vecumam un dejas stilam. Tērps drīkst būt jebkurā krāsā, ieskaitot arī jauktās krāsas. Pirmsskolas, Bērnu un Jun I gr. ir atļauti rotājumi bez spīduma efekta.

Tērpam ir jānosedz intīmas ķermeņa daļas, sēžamvietai ir jābūt apsegtai visu dejas laiku, “Tangas” nav atļautas.

Sākot no Jun II grupas tērpam var izmantot spīdīgus audumus, pērles, akmeņus u.c. dekorāciju ar metālisku spīdumu. Atļauta dekoratīvā kosmētika.

**SINHRONO DEJU SACENSĪBU GAITA:**

Duetu sinhronās dejas priekšnesumi tiek vērtēti un finālisti apbalvoti katrā atsevišķā dejā, katrā vecumgrupā. Ja piedalās 7 (septiņi) dueti un vairāk, sacensības tiek sāktas ar pusfinālu. Finālā iekļūst 5 vai 6 dueti. Duetu skaitu finālā nosaka galvenais tiesnesis. Dalībnieku skaits gājienā ir atkarīgs no deju laukuma lieluma, ieteicamais - 6 (seši) dueti, bet ne vairāk kā 10 (desmit) dueti.

Finālā tiesneši dejotāju duetus vērtē sadalot pa vietām. Atlases kārtās tiesneši atzīmē duetus, kuri dejos finālā. Tiesāšana ir aizklāta.

Katras dejas finālā visi dueti vispirms izpilda solo deju, kuras ilgums nepārsniedz 40 sekundes. Pēc solo dejas visi fināla dalībnieki dejo kopā vienā gājienā pilnu fināla mūziku.

**VĒRTĒŠANAS KRITĒRIJI:**

Tiesneši vērtē:

1. Sinhronitāti;
2. Muzikalitāti;
3. Dejotāju tehnisko izpildījumu (kāju, roku līnijas, kustības kvalitāte, apjoms un dinamika);
4. Horeogrāfiju (elementu daudzveidība, stilistika, zīmējumu maiņa un deju laukuma izjūta);
5. Vizuālo izskatu.

Tiesneši vērtē duetus kā vienu vienību, nevis kā atsevišķus dejotājus.

**MŪZIKAS ILGUMS UN TEMPS:**

Dejas atskaņošana (taktis/minūtē):
Ch 30-32; S 50-52; R 25-27; Pd 60-62; J 42-44; Salsa 46-50; Merenga 30-34; Bačata 28-32.

Mūzikas atskaņošanas ilgums - 1 min. 30 sek.,